เหนือ-อีสานตอนบนมีอากาศเย็น ภาคใต้มีฝนหนักบางแห่ง 
พยากรณ์อากาศประจำวันที่ 17 พ.ย. 2559 จากการตรวจสอบโดยระบบพยากรณ์อากาศไทยรัฐทีวีและเดอะ เวตเตอร์ คอมพานี เช้าวันนี้พบว่า พื้นที่ภาคใต้ยังคงมีกลุ่มเมฆ และกลุ่มเมฆฝนปกคลุมอยู่อย่างหนาตา ในขณะที่บริเวณตอนกลางของประเทศ ภาคกลาง ภาคตะวันออก ก็ยังคงพบกลุ่มเมฆปกคลุมอยู่เช่นเดียวกัน ซึ่งฝนเหล่านี้เกิดจากลมมรสุมตะวันออกเฉียงเหนือ ที่พัดปกคลุมภาคใต้และอ่าวไทยอย่างต่อเนื่อง จึงทำให้ภาคใต้ตอนล่างยังคงมีฝนตกหนักได้บางแห่ง,นอกจากนี้ บริเวณตอนกลางของประเทศ ภาคกลางตอนล่าง ภาคตะวันออก ก็ยังคงมีโอกาสเกิดฝนได้เล็กน้อย จากการอ่อนกำลังลงของบริเวณความกดอากาศสูงจากประเทศจีน จึงทำให้ลมมรสุมตะวันออกเฉียงเหนือ พัดพาเอาความชื้นเข้ามาสะสมในบริเวณตอนกลางของประเทศด้วย และเมื่อความชื้นมากแบบนี้ นอกจากจะทำให้เกิดฝนแล้ว ยังทำให้ช่วงกลางวันมีอากาศร้อนอบอ้าว ความรู้สึกร้อนจะมากเป็นพิเศษด้วย ,ขณะที่ในช่วงวันที่ 18-22 พฤศจิกายนนี้ จะมีอีกหนึ่งปัจจัยเข้ามาเสริมทำให้เกิดฝนเพิ่มมากขึ้น ก็คือคลื่นกระแสลมตะวันออก จะเคลื่อนเข้าปกคลุมภาคอีสานตอนล่าง ภาคตะวันออก ภาคกลาง และภาคใต้ ลักษณะเช่นนี้ทำให้บริเวณดังกล่าวมีฝนตกเพิ่มขึ้น,สำหรับทางตอนบนของไทย บริเวณความกดอากาศสูงกำลังอ่อนก็ยังคงปกคลุมบริเวณภาคอีสานตอนบน และทะเลจีนใต้ จึงทำให้บริเวณภาคเหนือตอนบน และภาคตะวันออกเฉียงเหนือตอนบน มีอากาศเย็น กับมีหมอกในตอนเช้า โดยอุณหภูมิต่ำสุดเช้านี้จะอยู่ที่ประมาณ 18-21 องศาเซลเซียส ขณะที่บริเวณยอดดอย ยอดภู มีอากาศหนาว อุณหภูมิต่ำสุด 11-14 องศาเซลเซียส ส่วนช่วงบ่าย อากาศร้อนแดดแรง อุณหภูมิสูงสุดช่วงบ่ายอยู่ที่ประมาณ 31-34 องศาเซลเซียส,ส่วนภาพรวมสภาพอากาศทั่วไทยวันนี้ เป็นดังนี้,ภาคเหนือ อากาศเย็น กับมีหมอกในตอนเช้า โดยมีฝนเล็กน้อยบางแห่ง ส่วนมากทางตอนบนของภาค อุณหภูมิต่ำสุด 18 องศาเซลเซียส อุณหภูมิสูงสุด 32 องศาเซลเซียส บริเวณยอดดอยอากาศหนาว อุณหภูมิต่ำสุด 11-14 องศาเซลเซียส,ภาคตะวันออกเฉียงเหนือ อากาศเย็น กับมีหมอกในตอนเช้า อุณหภูมิต่ำสุด 20 องศาเซลเซียส อุณหภูมิสูงสุด 34 องศาเซลเซียส บริเวณยอดภูอากาศหนาว อุณหภูมิต่ำสุด 11-14 องศาเซลเซียส,ภาคกลาง มีเมฆบางส่วน กับมีฝน ร้อยละ 10 ของพื้นที่ ทางตอนล่างของภาค อุณหภูมิต่ำสุด 23 องศาเซลเซียส อุณหภูมิสูงสุด 34 องศาเซลเซียส,ภาคตะวันออก มีเมฆบางส่วน กับมีฝน ร้อยละ 10 ของพื้นที่ ส่วนมากบริเวณจังหวัดจันทบุรี และตราด อุณหภูมิต่ำสุด 23 องศาเซลเซียส อุณหภูมิสูงสุด 34 องศาเซลเซียส ทะเลมีคลื่นสูงประมาณ 1 เมตร ห่างฝั่งคลื่นสูง 1-2 เมตร,ภาคใต้ (ฝั่งตะวันออก) มีเมฆเป็นส่วนมาก กับมีฝนฟ้าคะนอง ร้อยละ 60 ของพื้นที่ และมีฝนตกหนักบางแห่ง บริเวณจังหวัดนครศรีธรรมราช สงขลา ปัตตานี ยะลา และนราธิวาส อุณหภูมิต่ำสุด 22 องศาเซลเซียส อุณหภูมิสูงสุด 34 องศาเซลเซียส ทะเลมีคลื่นสูง 1-2 เมตร บริเวณที่มีฝนฟ้าคะนองคลื่นสูงประมาณ 2 เมตร,ภาคใต้ (ฝั่งตะวันตก) มีเมฆเป็นส่วนมาก กับมีฝนฟ้าคะนอง ร้อยละ 40 ของพื้นที่ ส่วนมากบริเวณจังหวัดภูเก็ต กระบี่ ตรัง และสตูล อุณหภูมิต่ำสุด 22 องศาเซลเซียส อุณหภูมิสูงสุด 34 องศาเซลเซียส ทะเลมีคลื่นสูงประมาณ 1 เมตร ห่างฝั่งคลื่นสูง 1-2 เมตร,กรุงเทพมหานครและปริมณฑล มีเมฆบางส่วน กับมีฝน ร้อยละ 10 ของพื้นที่ อุณหภูมิต่ำสุด 25 องศาเซลเซียส อุณหภูมิสูงสุด 34 องศาเซลเซียส.
ภาคเหนือตอนบน และภาคตะวันออกเฉียงเหนือตอนบน มีอากาศเย็น กับมีหมอกในตอนเช้า ขณะที่ ภาคตะวันออก ภาคกลาง และภาคใต้มีฝนตกเพิ่มขึ้น และช่วงกลางวันมีอากาศร้อนอบอ้าว ส่วนภาคใต้ตอนล่างยังคงมีฝนตกหนักได้บางแห่ง
พยากรณ์อากาศ,สภาพอากาศ,รายงานพยากรณ์อากาศ,อากาศเย็น,มีหมอกตอนเช้า,อากาศร้อนอบอ้าว,ฝนตกหนัก